รายจ่ายมารอ หนุ่มโรงงานโหมทำโอที วูบหลับพารถกระบะพุ่งชนต้นไม้พังยับ
หนุ่มโรงงานโหมทำโอทีหนัก เหตุค่าใช้จ่ายมารออยู่ตรงหน้า ภาษีรถยนต์ พ.ร.บ.รถยังไม่ได้ต่อ จู่ๆ ขับรถเกิดหลับในพุ่งชนต้นไม้พังยับเมื่อวันที่ 7 เม.ย.63 ร.ต.อ.คำรณ จีนอ่ำ รอง สว.(สอบสวน) สภ.มาบตาพุด อ.เมือง จ.ระยอง รับแจ้งจากกู้ภัยสว่างพรระยอง มีเหตุรถยนต์กระบะเฉี่ยวชนต้นไม้ริมทางและชนเสาไฟฟ้าราชการรับความเสียหาย บริเวณริมถนนคลองน้ำหู-หนองบัวแดง ต.เนินพระโดยที่เกิดเหตุ พบรถยนต์กระบะยี่ห้ออีซูซุ สีบรอนซ์เทา หมายเลขทะเบียน บล 3201 อุบลราชธานี ด้านหน้ากระจกรถ เขียนว่า พระคุณพ่อแม่ บริเวณแก้มรถด้านซ้าย ด้านหน้ารถกระบะมีร่องรอยเฉี่ยวชนกับต้นไม้ ยางหน้ารถแตกทั้งสองข้างด้านหน้ารถพังยับ ไฟหน้าแตกกระจัดกระจาย หลังกระบะท้ายด้านขวาอัดชนเสาไฟฟ้าริมถนนได้รับความเสียหาย ไม่สามารถขับเคลื่อนรถออกมาได้ โชคยังดีที่ยังไม่ตกลงไปในคลองข้างถนนนายวินัย กอคุณ อายุ 36 ปี ชาวจังหวัดอุบลราชธานี ทำงานในโรงงานแห่งหนึ่งเขตอุตสาหกรรมมาบตาพุด กล่าวว่า ตนขับรถยนต์กระบะคันดังกล่าวเพื่อรีบไปถ่ายเอกสารให้กับลูกน้อง จู่ๆ ก็เกิดอาการวูบหลับใน ทำให้รกระบะเสียหลักหมุนเคว้งก่อนพุ่งเข้าชนต้นไม้ใหญ่ และเสาไฟฟ้าริมถนน โชคยังดีไม่ตกลงคลองทั้งนี้ ตนทำงานหนัก พักผ่อนน้อย และทำงานเกินเวลา หรือโอที มาหลายวันแล้ว เพื่อจะได้มีเงินเพิ่มขึ้น และตนกำลังรีบหาเงินเพื่อจะมาต่อทะเบียน พ.ร.บ.ประกันภัยรถยนต์ ซึ่งขาดมาแล้วหลายวัน กลับมาเกิดอุบัติเหตุเสียก่อน คงต้องเสียค่าซ่อมรถกระบะเอง และเสาไฟฟ้าทางราชการอีกเป็นจำนวนหลายหมื่นบาท
 หนุ่มโรงงานโหมทำโอทีหนัก เหตุค่าใช้จ่ายมารออยู่ตรงหน้า ภาษีรถยนต์ พ.ร.บ.รถยังไม่ได้ต่อ จู่ๆ ขับรถเกิดหลับในพุ่งชนต้นไม้พังยับ
วูบหลับ,ทำโอที,เร่งปั๊มเงิน,ระยอง,หนุ่มโรงงาน,ข่าวทั่วไป